ایتالیانین توسکانا بؤلگه‌سین‌ده قویون سورولرینه قوردلارین سالدیرما‌سی و حیاتا گئچیریله‌ن تدبیرلرین یئترسیز قالماسی ایله سیواس کانگال جینسی ایتلرین ایستیفاده ائدیلمه‌سی چاغریسی ائدیلدی.
ان سون سیئنا شهری یاخینلیغین‌دا ۷۰ قویونون قورد سالدیریسی نتیجه‌سین‌ده اؤلمه‌سی اوزرینه توسکانا بؤلگه مجلیسی عضوو روبرتو سالوینی، داها اؤنجه ده دیله گتیردیگی کانگال ایتی ایله چؤروم تکلیفینی تکرارلادی.
لیگ پارتیسین‌دن بؤلگه مجلیسی عضوو اولان سالوینی،
"قورتلارا قارشی تئل هؤرگو اوصولو ایشه یارامادی. سورولرین کنترل و قورونماسی اوچون آلینان ایتلر ده ییرتیجی حیوانلاری گؤره‌ن کیمی قاچیر. داوام‌لی تکرارلانان بو حادثه‌لرله باش ائتمک اوچون چوخ گؤزل بیر تدبیر اولان سیواس کانگال ایتلرینین آلیشینی تکلیف ائتمیشدیک، اما بو، نظره آلینمادی" دئدی.
سالوینی، گئچن ژوئیه آیین‌دا وئردیگی بیر آچیقلامادا دا توسکانادا قوردلارین چوخالماسی ایله ایلگیلی بیر آراشدیرما آپاردیغینی و بو آراشدیرما نتیجه‌سین‌ده ان یاخشی تدبیرین سیواس کانگاللاری اولدوغونو معین ائتدیگینی سؤیلمیش‌دی.
بؤلگه مجلیس عضوو،
"کانگال ایتلری، سورولری، ییرتیجیلاردان قوروماق گوجونه صاحب‌دیر. تورکیه‌ده یئتیشن بو ایت، بؤیوک فیزیکی گوجه صاحب‌دیر و ۸۰ کیلوگرامین اوزرین‌ده‌کی آغیرلیغی ایله قورد و قورد هیبریدلرینه میدان اوخویاراق اونلاری آلت ائده‌بیلر" دئمیشدی.
ایتالیادا قوردلارین قوروما آلتین‌دا اولماسی سببی ایله اؤلدورولمه‌لرینه ایجازه وئریلمیر.
بعضی بؤلگه‌لر سون ایللرده قورد سایلارینین آرتماسی و سورولره ضرر وئرمه‌سی سببیله قوردلاری اؤلدورمک پلانی آچیقلادی آنجاق بو پلان چئوره باخانینین انگلله‌مه‌سی ایله قارشیلاشمیشدی.
